Diari Oficial de la Generalitat Valenciana


Sumari del DOGV 2777, del 25-06-1996 (1996/838570)

ORDRE de 28 de maig de 1996, de la Conselleria d'Agricultura i Medi Ambient, per la qual es convoquen subvencions destinades a projectes d'educació ambiental i conservació d'espais als municipis inclosos dins d'espais naturals protegits.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2777

Data del DOGV
:   25-06-1996

Secció del DOGV
:   ALTRES DISPOSICIONS

Número del document
:   1996/838570


Data del document
:   28-05-1996

Organisme emissor
:   Conselleria d'Agricultura i Medi Ambient

Tipus de document
:   Ordre

ORDRE de 28 de maig de 1996, de la Conselleria d'Agricultura i Medi Ambient, per la qual es convoquen subvencions destinades a projectes d'educació ambiental i conservació d'espais als municipis inclosos dins d'espais naturals protegits.   
Els parcs i paratges són declarats com a tals pel seu interés mediambiental, pels concrets i singulars valors científics, paisatgístics i educatius. La seua finalitat és la conservació de la flora, fauna, diversitat genètica i constitució geomorfològica.  
La Conselleria d'Agricultura i Medi Ambient té com a objectiu, dins del programa d'educació ambiental, potenciar el coneixement de l'entorn natural per a promoure la presa de consciència respecte de la importància de la conservació del medi ambiental, de forma que es genere l'adopció de modes de vida que permeten un equilibri més harmònic.  
Per això, a proposta de la Direcció General del Medi Natural, d'acord amb les atribucions que em confereix l'article 35 de la Llei 5/1983, de Govern Valencià, com també l'article 47.3 de la Llei d'Hisenda Pública Valenciana, aprovada pel Decret Legislatiu de 26 de juny de 1991, del Consell de la Generalitat Valenciana,  
ORDENE  
Primer  
Convocar la concessió de subvencions per un import global màxim de 35.422.269 pessetes, a càrrec del capítol 4 de la secció 12, servei 07, i programa 442.30, línia 851, dels pressupostos de la Generalitat Valenciana per a 1996.  
Segon  
Aprovar les bases per les quals es regirà aquesta convocatòria i que figuren com a annexos a aquesta ordre.  
Tercer  
En tot allò no regulat en aquesta ordre, s'atendrà el que es disposa en el Decret Legislatiu de 26 de juny de 1991, de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Per al desenvolupament i l'execució del que es disposa en aquesta ordre, es faculta la directora general del Medi Natural per a dictar les resolucions necessàries per a l'aplicació.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, s'hi podrà interposar un recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà la comunicació prèvia a la Conselleria d'Agricultura i Medi Ambient.  
Tot això, d'acord amb el que es preveu en els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de maig de 1996  
La consellera d'Agricultura i Medi Ambient  
MARIA àNGELS RAMóN-LLIN I MARTíNEZ  
ANNEX I  
Bases per les quals es regula la convocatòria de subvencions destinades a projectes d'educació ambiental i conservació d'espais als municipis inclosos dins d'espais naturals protegits  
Primera. Beneficiaris  
Podran ser beneficiaris d'aquestes subvencions les corporacions locals el terme municipal de les quals, en tot o en part, estiga dins dels límits dels espais naturals protegits declarats per la Generalitat Valenciana.  
Segona. Objecte i actuacions que s'han de realitzar  
1. Les subvencions es destinaran a la realització d'activitats en matèria d'educació ambiental i conservació d'espais als municipis inclosos dins d'espais naturals protegits.  
2. Seran objecte d'ajuda les següents actuacions:  
a) Realització de projectes d'introducció a l'educació ambiental per a escolars i adults en relació amb els espais naturals protegits.  
b) Realització de jornades de medi ambient amb ajuntaments, en relació amb els espais naturals protegits.  
c) Disseny de cursos de formació en matèria de medi ambient, en relació amb els espais naturals protegits.  
d) Realització d'activitats dirigides al manteniment i el funcionament dels centres d'informació dels espais naturals protegits.  
Tercera. àmbit d'aplicació  
Municipis inclosos dins dels espais naturals protegits de la Comunitat Valenciana.  
Quarta. Quanties de les ajudes  
Quantia màxima de 2.000.000 de pessetes per sol·licitant.  
Cinquena. Sol·licituds i documentació  
1. Les sol·licituds es formalitzaran en instància degudament emplenada, segons el model que figura com a annex II d'aquesta ordre, i es dirigiran a la directora general del Medi Natural.  
2. Les corporacions locals presentaran les sol·licituds en el Registre General de la Conselleria d'Agricultura i Medi Ambient, situat al carrer de l'Arquitecte Alfaro, número 39, de València; en els serveis territorials d'aquesta a:  
- Alacant, carrer de Churruca, núm. 29  
- Castelló de la Plana, carrer d'Herrero, núm. 23  
- València, carrer de Francisco Cubells, núm. 5,  
o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
3. El termini de presentació d'instàncies serà d'un mes comptador a partir de l'endemà de la publicació d'aquesta ordre en el Diari Oficial de la Generalitat Valenciana.  
4. L'admissió a tràmit d'una sol·licitud de subvenció no generarà cap compromís de concessió.  
5. La documentació que han de presentar les corporacions locals interessades, juntament amb la instància, per a sol·licitar les ajudes serà la següent:  
a)Acord del ple de la corporació local pel qual s'aprova la sol·licitud de subvenció, que necessàriament haurà d'incloure els següents punts:  
-Memòria del projecte d'activitat proposat que indique objectius, metodologia, àmbit de desenvolupament, termini i altres dades d'interés.  
-Pressupost, per conceptes, de les despeses del projecte.  
-Compromís perquè l'execució del projecte aprovat s'ajuste a les condicions establides pels serveis tècnics de la Conselleria.  
-Compromís de comunicar l'existència d'ajudes concedides per altres ens públics per a la mateixa finalitat.  
-Compromís perquè el projecte siga executat i que s'enviarà la documentació justificativa de la despesa abans de l'1 de novembre de 1996.  
-Manifestació expressa de respectar i complir les condicions tècniques estipulades per la Conselleria i el compromís de cessió d'ús i explotació del producte obtingut a favor de la Generalitat Valenciana.  
b) Codi d'identificació fiscal.  
c) Alta de tercers degudament emplenada, segons el model que figura com a annex III d'aquesta ordre.  
Sisena. Valoració i tràmit.  
1. La valoració dels expedients es realitzarà per una comissió d'avaluació, integrada per la directora general del Medi Natural, qui n'exercirà la presidència, els tres directors territorials, la cap del Servei d'Espais Naturals, un tècnic designat per la directora general i un representant de la Secretaria General Administrativa.  
2. Per a la concessió de l'ajuda es tindran en compte els següents criteris de valoració en l'ordre següent:  
2.1 Aquells projectes d'educació ambiental no formal que tinguen incidència en l'espai natural protegit.  
2.2 Aquells projectes encaminats a la sensibilització de la població local.  
2.3 Realització de cursos de formació per a la població local.  
2.4 Elaboració de material didàctic sobre espais naturals protegits.  
3. Avaluades les sol·licituds i immediatament abans de redactar la proposta de resolució, s'exposarà al públic l'expedient per a les persones interessades, i se'ls concedirà un termini de 15 dies hàbils perquè hi presenten al·legacions. Transcorregut aquest termini, la directora general del Medi Natural elevarà la proposta, la qual contindrà les sol·licituds elegides i l'import de les ajudes, els criteris aplicats i les sol·licituds desestimades a la consellera d'Agricultura i Medi Ambient.  
4. La resolució definitiva dictada per la consellera serà publicada en el Diari Oficial de la Generalitat Valenciana.  
5. Contra la resolució de concessió o denegació d'ajudes, les persones interessades podran interposar-hi un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de la publicació en el Diari Oficial de la Generalitat Valenciana, d'acord amb el que es disposa en els articles 58 i següents de la Llei de la Jurisdicció Contenciosa Administrativa, de 26 de desembre de 1956, després de la comunicació a la Conselleria d'Agricultura i Medi Ambient, segons es disposa en l'article 110.3 de la Llei 30/1992, de 26 de novembre.  
6. La sol·licitud es considerarà desestimada si la resolució no es produeix en el termini de tres mesos des de l'acabament del termini de presentació d'instàncies.  
7. Els beneficiaris de les subvencions podran renunciar-hi expressament en el termini de 10 dies a partir de l'endemà de la publicació de la resolució de concessió.  
Setena. Obligacions dels beneficiaris  
Caldrà que els beneficiaris de les subvencions:  
1. Es troben en la situació que en legitima la concessió.  
2. Complisquen amb els requisits i les condicions que comporta la concessió o gaudi de l'ajuda.  
3. Se sotmeten a les actuacions de control financer que corresponen a la Intervenció General pel que fa a les subvencions i ajudes concedides.  
4. Comuniquen, en qualsevol moment de la vigència de l'expedient, altres ajudes publicades sol·licitades o concedides per al mateix projecte.  
5. Facen constar en tota informació o documentació pròpia de l'activitat que aquesta està subvencionada per la Conselleria d'Agricultura i Medi Ambient.  
6. No tinguen deutes pendents amb la Generalitat Valenciana.  
Vuitena. Procediment de pagament  
Pagament total a la justificació del compliment del que s'ha convingut.  
Novena. Justificació de les actuacions que s'han de realitzar  
Per a justificar-ne l'execució, caldrà presentar una memòria en la qual es descriuran les activitats que s'han desenvolupat i els documents que n'acrediten l'efectiva realització. Per a la justificació dels fons aplicats, la corporació local enviarà a la Direcció General del Medi Natural una fotocòpia confrontada de les ordres de pagament acreditatives de les despeses totals realitzades en l'activitat subvencionada i adjuntarà les factures corresponents.  
Deu. Reintegrament de quantitats  
1. Segons s'estableix en l'article 47.9 del Text Refós de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència de l'interés de demora des del moment del pagament de l'ajuda en els casos següents:  
a) Incompliment de l'obligació de justificació.  
b) Obtenció de la subvenció sense posseir les condicions que s'hi requereixen.  
c) Incompliment de la finalitat per a la qual la subvenció va ser concedida.  
d) Incompliment de les condicions imposades als beneficiaris amb motiu de la concessió de la subvenció.  
2. Igualment, en el supòsit que l'import de la subvenció, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que s'ha de desenvolupar, serà procedent el reintegrament de l'excés obtingut sobre el cost de l'activitat desplegada, quan la subvenció principal siga de la Generalitat Valenciana.  
ANNEX II  
Model d'instància  
· Municipi:  
· Comarca:  
· Espai natural protegit per la Generalitat Valenciana present al terme municipal:  
· Nom del projecte:  
· Tipus d'activitats que inclou el projecte, de las esmentades en l'article tercer de l'ordre:  
· Responsable o responsables del projecte:  
- Nom:  
- Càrrec:  
- Adreça:  
- Telèfon:  
(Nom) ..., en qualitat de ... de l'Ajuntament d ..., sol·licite que el projecte que adjunte se subvencione per mitjà de l'Ordre d ..., per la qual es convoquen subvencions per a projectes d'educació ambiental i conservació d'espais als municipis afectats per espais naturals protegits, i amb aquesta finalitat aporte la següent documentació:  
Lloc, data i firma